Hewitt wil teen vonnis appelleer | Maroela Media
Argieffoto: Bob Hewitt. Foto: Werner Beukes/SAPA
Die voormalige tenniswêreldkampioen Bob Hewitt (75) gaan na verwagting Dinsdag aansoek doen om verlof tot appèl nadat hy Maandag in die hooggeregshof in Pretoria tot tronkstraf en 'n boete van R100 000 gevonnis is nadat hy aan verkragting en onsedelike aanranding skuldig bevind is.
Regter Bert Bam het Hewitt Maandag tot 'n effektiewe ses jaar tronkstraf gevonnis. Hewitt is op die eerste aanklag van verkragting tot agt jaar tronkstraf gevonnis wat vir twee jaar opgeskort is op voorwaarde dat hy R50 000 aan die departement van justisie moet betaal vir die gebruik in veldtogte teen geweld teen vroue en kinders. Hewitt het op die tweede aanklag van verkragting dieselfde vonnis ontvang terwyl hy op die aanklag van seksuele aanranding tot twee jaar tronkstraf gevonnis is wat vir twee jaar opgeskort is.
Bam het gesê indien Hewitt in sy 50's skuldig bevind is, sou hy tot minstens 20 jaar tronkstraf gevonnis word. Hy het gesê Hewitt het net homself te blameer vir sy ellende.
Dellaile moenie simpatie verwag na sy herhaaldelik die slagoffers so sleggese het nie. Bob het aangegaan met sy lewe en nog nie n enkele keer berou getoon nie. Hyt gedink hy sal graf toe gaan sonder dat iemand weet van sy vuil dade. Toe nou nie.